Държавен вестник, бр. 68, 2012 г., стр. 9

БРОЙ  68	
Д Ъ Р Ж А В Е Н  В Е С Т Н И К 	
СТР.  9  
защита на конкуренцията и всички съдебни 
инстанции в страната в областите на дейност 
на дирекцията след писмено упълномощаване 
от министъра и предоставя информация на 
дирекция „Нормативно регулиране на систе­
мата на здравеопазването“ за хода на делата, 
която се вписва в информационната база 
данни за водените от министерството дела.“
6. Създават се т. 22 – 27:
„22. организира, планира, координира и 
отговаря за дейностите по провеждане на 
обществени поръчки в министерството и 
изготвя график за тяхното провеждане през 
съответната година;
23. разработва документациите по проце­
дурите за възлагане на обществени поръчки, 
провежда обществените поръчки и организира 
подготвянето и изпращането на информаци­
ята, предвидена за вписване в Регистъра на 
обществените поръчки към Агенцията по 
обществени поръчки;
24. води и съхранява досиета на проведе­
ните процедури за възлагане на обществени 
поръчки; 
25. оказва методическа помощ на второсте­
пенните разпоредители с бюджетни кредити и 
на държавните лечебни заведения – търговски 
дружества, по провежданите от тях процедури 
за възлагане на обществени поръчки;
26. изготвя проекти на административни 
актове и договори в областите на дейност на 
дирекцията и ги съгласува за законосъобраз­
ност и целесъобразност;
27. организира и координира дейностите 
по осъществяване функциите на министъра 
по Постановление № 75 на Министерския 
съвет от 2007 г. за прилагане на чл. 43 – 52, 
53, 55, 57, 59, 61, 67, 68 и 74 от Регламент (ЕО) 
№ 1186/2009 на Съвета от 16 ноември 2009 г. 
за установяване на система на Общността за 
митнически освобождавания (кодифицирана 
версия) (ОВ, L 324 от 2009 г.) (обн., ДВ, бр. 32 
от 2007 г.; изм. и доп., бр. 53 от 2008 г. и бр. 5 
и 27 от 2010 г.).“ 
§ 19. Член 38а се отменя. 
§ 20. Създава се чл. 39б:
„Чл. 39б. Дирекция „Нормативно регулира­
не на системата на здравеопазването“:
1. изготвя и съгласува проекти на норматив­
ни актове от компетентността на министъра и 
на Министерския съвет, по които министърът 
е вносител, и съгласува проектите на актове на 
Министерския съвет по реда на чл. 35, ал. 1, 
т. 2 от Устройствения правилник на Минис­
терския съвет и на неговата администрация;
2. съгласува и участва в разработването на 
проекти на нормативни актове във връзка с 
изпълнението на поети ангажименти за хар­
монизиране на българското законодателство 
с правото на Европейския съюз в областите 
от компетентност на министерството;
3. изготвя съгласувателни становища по 
проекти на актове на Министерския съвет, 
а в определени случаи – съвместно с други 
дирекции;
4. организира и участва в разработването на 
проекти на позиции на Република България, 
които да бъдат представени пред съдебните 
институции на Европейския съюз;
5. съгласува за законосъобразност разра­
ботването, представянето и изпълнението 
на българските позиции пред структурите 
на Европейския съюз в областта на здраве­
опазването;
6. изготвя проекти, съгласува или дава 
становища по законосъобразността на ин­
дивидуалните административни актове от 
компетентността на специализираната адми­
нистрация, издавани от министъра, замест­
ник-министрите и главния държавен здравен 
инспектор;
7. съгласува проектите на наказателни по­
становления от компетентността на министъра 
и на главния държавен здравен инспектор;
8. съгласува за законосъобразност проекти 
на договори, изготвяни от специализираната 
администрация, по които министърът е страна;
9. изготвя становища за даване на за­
дължителни предписания и за налагане на 
принудителни административни мерки и 
следи за законосъобразното провеждане на 
производството по налагане на принудителни 
административни мерки и административно­
наказателна отговорност;
10. дава становища и предложения във връз­
ка с решаването на правни проблеми, свързани 
с лицензионната и регистрационната дейност 
от компетентността на министерството;
11. осигурява правни становища във връзка 
с прилагането на законодателството в областта 
на здравеопазването;
12. осъществява процесуалното предста­
вителство и правната защита на министъра 
и на министерството по делата пред Коми­
сията за защита от дискриминация и всички 
съдебни инстанции в страната след писмено 
упълномощаване от министъра;
13. обобщава съдебната практика по дела, 
свързани с жалби срещу актове на министъра;
14. изготвя становища по конституционни 
дела, по които министърът е заинтересувана 
страна;
15. поддържа информационна база данни за 
делата пред Комисията за защита от дискрими­
нация, Комисията за защита на конкуренцията 
и всички съдебни инстанции в страната след 
предоставяне на информация от дирекциите, 
които имат функции по осъществяване на 
процесуално представителство.“
§ 21. В чл. 51 се правят следните изменения:
1. В ал. 1 думите „с парични и предметни 
награди“ се заличават.